EkBass/fiwiki-20250220-pages-articles huggingface dataset:
Johannes S. Anderson

Johannes Seigfried Anderson (30. heinäkuuta 1887 – 15. huhtikuuta 1950) oli Suomessa syntynyt Yhdysvaltain maavoimien sotilas ensimmäisen maailmansodan aikana. Hän sai urheudestaan Medal of Honorin. ==Ensimmäisen maailmansodan urotyö== Johannes S. Anderson liittyi Yhdysvaltain armeijaan Chicagossa, Illinoisissa. 8. lokakuuta 1918 Andersonin yksikön taistellessa Ranskassa sijaitsevan Consenvoyen lähellä yksikkö oli saarrettuna saksalaisten konekivääritulen ympäröimänä. Anderson päätti jättää yksikön ja kiersi saksalaisten selustaan suoraan heidän konekiväärilleen. Hän pääsi sinne ja tappoi konekiväärin käyttäjät. Hän vaimensi aseen, valloitti sen ja palasi 23 saksalaisen sotavangin kanssa. Mitali myönnettiin seuraavana vuonna. ==Lähteet== ==Aiheesta muualla== *Congressional Medal of Honor Society Luokka:Amerikansuomalaiset henkilöt Luokka:Yhdysvaltalaiset ensimmäisen maailmansodan sotilaat Luokka:Vuonna 1887 syntyneet Luokka:Vuonna 1950 kuolleet
The Lost Bladesman

The Lost Bladesman () on vuonna 2011 ensi-iltansa saanut hongkongilainen wuxiaelokuva. Elokuvan ohjasi ja käsikirjoitti Felix Chong ja Alan Mak. Pääosissa näyttelivät Donnie Yen, Jiang Wen ja Betty Sun. Elokuva pohjautuu kiinalaiseen kenraaliin Guan Yuhun, joka palveli Han-dynastian aikana sotapäällikkö Liu Beita. ==Juoni== 200 vuotta ennen ajanlaskun alkua Cao Cao on tappanut kaikki poliittiset vihollisensa. Seuraavaksi hän on kiinnittänyt huomionsa kilpaileviin sotapäälliköihin Liu Beihin ja Yuan Shaoon. Cao Cao päättää hyökätä ensin Liu Bein kimppuun. Hyökkäyksen seurauksena Liu Bei pakenee pohjoiseen Yuan Shaon luokse. Sillä välin hänen perheensä joutuu Cao Caon vangiksi. Myös Guan Yun antautuu Cao Caolle ylläpitääkseen veljeskuntansa valaa ja omaa kunniaansa. Cao Cao toivoo hänen palvelevan omana kenraalinaan. Saatuaan selville Liu Bein olinpaikan hän päästää Guan Yun vapaaksi. Hänen kannattajansa eivät kuitenkaan hyväksy tätä ja yrittävät tappaa Guan Yunin. == Rooleissa == ==Palkinnot== ===Voitetut=== *Shanghai Film Critics **2011 Paras näyttelijä: Jiang Wen ==Aiheesta muualla== *Hong Kong Cinemagic *Leffatykin arvostelu Luokka:Vuoden 2011 elokuvat Luokka:Hongkongilaiset toimintaelokuvat Luokka:Hongkongilaiset draamaelokuvat Luokka:Wuxiaelokuvat
Formula Renault 3.5 -kausi 2010

Formula Renault 3.5-kausi 2010 on sarjan kuudes kausi. Sarja alkoi Ciudad del Motor de Aragónin radalta Espanjasta ja päättyi Circuit de Catalunyan radalla Barcelonassa. Sarjan mestaruuden voitti venäläinen Mikhail Aleshin, toiseksi sijoittui australialainen Daniel Ricciardo ja kolmanneksi argentiinan Esteban Guerrieri. ==Tallit ja kuljettajat== Talli Nr. Kuljettaja Lisenssi Kisat International DracoRacing 1 Nathanaël Berthon Kaikki International DracoRacing 2 Omar Leal Kaikki Carlin 3 Mikhail Aleshin Kaikki Carlin 4 Jake Rosenzweig Kaikki P1 Motorsport 5 Walter Grubmüller Kaikki P1 Motorsport 6 Jan Charouz 1-7, 9 P1 Motorsport 6 Brendon Hartley Uusi-Seelanti 8 Tech 1 Racing 7 Brendon Hartley Uusi-Seelanti 1-6 Tech 1 Racing 7 Jean-Eric Vergne 7-9 Tech 1 Racing 8 Daniel Ricciardo Kaikki Junior Lotus Racing 9 Daniil Move 1-8 Junior Lotus Racing 9 Dean Stoneman 9 Junior Lotus Racing 10 Nelson Panciatici Kaikki Pons Racing 11 Federico Leo Kaikki Pons Racing 12 Daniel Zampieri Kaikki Epsilon Euskadi 15 Albert Costa Kaikki Epsilon Euskadi 16 Keisuke Kunimoto Kaikki Comtec Racing 17 Greg Mansell Kaikki Comtec Racing 18 Stefano Coletti Monaco Kaikki Fortec Motorsport 23 Sten Pentus Kaikki Fortec Motorsport 24 Jon Lancaster Kaikki ISR Racing 25 Esteban Guerrieri 1-2, 4-5, 7-9 ISR Racing 25 Alexander Rossi 3 ISR Racing 26 Filip Salaquarda 1-5, 7-9 KMP Racing 27 Anton Nebilitškiy Kaikki KMP Racing 28 Víctor García Kaikki FHV Interwetten.com 29 Bruno Méndez 1-8 FHV Interwetten.com 29 Salvador Durán 9 FHV Interwetten.com 30 Sergio Canamasas Kaikki ==Lähteet== 2010 Luokka:Vuoden 2010 moottoriurheilu
Formula Renault 3.5 -kausi 2011

Formula Renault 3.5 -kausi 2011 oli sarjan seitsemäs kausi. Kausi alkoi 16. huhtikuuta Espanjan Alcañizin radalla ja päättyi 9.lokakuuta Espanjan Barcelonassa. Sarjan mestaruuden voitti kanadalainen Robert Wickens. Toiseksi sijoittui ranskalainen Jean-Eric Vergne ja kolmanneksi yhdysvaltalainen Alexander Rossi. ==Tallit ja kuljettajat== R = Sarjan tulokas kaudella 2011 Talli Nr. Kuljettaja Lisenssi Status Kisat Tech 1 Racing 1 Kevin Korjus R Kaikki Tech 1 Racing 2 Arthur Pic R Kaikki ISR 3 Lewis Williamson R 1, 9 ISR 3 Daniel Ricciardo 2-8 ISR 4 Nathanaël Berthon Kaikki Carlin 5 Jean-Eric Vergne Kaikki Carlin 6 Robert Wickens Kaikki Fortec Motorsport 7 Alexander Rossi R Kaikki Fortec Motorsport 8 César Ramos R Kaikki Comtec Racing 9 Daniel McKenzie R Kaikki Comtec Racing 10 Daniël de Jong R Kaikki EPIC Racing 11 Sten Pentus Kaikki EPIC Racing 12 Albert Costa Kaikki International DracoRacing 15 Stéphane Richelmi Monaco R Kaikki International DracoRacing 16 André Negrão R 1-8 International DracoRacing 16 Adrien Tambay R 9 Pons Racing 17 Oliver Webb R Kaikki Pons Racing 18 Dominic Storey Uusi-Seelanti R 1 Pons Racing 18 Jean- Karl Vernay R 2 Pons Racing 18 Filip Salaquarda 3 Pons Racing 18 Adrien Tambay R 4 Pons Racing 18 Michael Herck 5 Pons Racing 18 Marcos Martínez 6 Pons Racing 18 Nick Yelloly R 7-9 Mofaz Racing 19 Chris van der Drift Uusi-Seelanti 1-4 Mofaz Racing 19 Fairuz Fauzy Malesia 5-9 Mofaz Racing 20 Jake Rosenzweig Kaikki KMP Racing 21 Anton Nebilitškiy 1-5, 7-9 KMP Racing 21 Mikhail Aleshin 6 KMP Racing 22 Nelson Panciatici Kaikki P1 Motorsport 23 Walter Grubmüller 1-5, 7-9 P1 Motorsport 23 Adam Carroll R 6 P1 Motorsport 24 Daniil Move Kaikki BVM-Target 25 Daniel Zampieri Kaikki BVM-Target 26 Sergio Canamasas Kaikki Gravity-Charouz Racing 27 Jan Charouz Kaikki Gravity-Charouz Racing 28 Brendon Hartley Uusi-Seelanti Kaikki ==Lähteet== 2011 Luokka:Vuoden 2011 moottoriurheilu
Attila (yhtye)

Attila on Atlantasta Yhdysvalloista kotoisin oleva metalliyhtye. Yhtye on ollut toiminnassa vuodesta 2005 lähtien. Jäsenten omien sanojen mukaan Attilan tyylilaji on "party death metalia", mutta luokitellaan usein metalcore- yhtyeeksi. Attila oli yksi ensimmäisistä yhtyeistä jotka toivat nu metal vaikutteita perinteiseen metalcoreen. == Kokoonpano == *Chris "Fronz" Fronzak - laulu *Sean Heenan - rummut *Chris Linck - kitara *Kalan Blehm - bassokitara, taustalaulu == Diskografia == === Studioalbumit === *Fallacy (2007) *Soundtrack To A Party (2008) *Rage (2009) *Outlawed (2011) *About That Life (2013) *Guilty Pleasure (2014) *Chaos (2016) *Villain (2019) *Closure (2021) Luokka:Yhdysvaltalaiset metalliyhtyeet
C. F. Kress

Christian Friedrich Kress (19. maaliskuuta 1767 Saksa – 12. marraskuuta 1812 Helsinki) oli saksalais-suomalainen sotilaskapellimestari, joka tunnettiin tuotteliaana säveltäjänä ja sovittajana. Hänet mainitaan toisinaan Porilaisten marssin säveltäjänä, joskin todellisuudessa hän lienee säveltänyt siitä korkeintaan osan. Kressin vanhemmat ja tarkempi syntymäpaikka Saksassa ovat tuntemattomia. Hänen tiedetään muuttaneen Helsinkiin viimeistään vuonna 1799, jolloin hän toimi Viaporin linnoituksessa Leskikuningattaren henkivartiorykmentin soittokunnan kapellimestarina. Kress ilmeisesti johti orkesteria kuningas Kustaa IV Aadolfin vierailun yhteydessä vuonna 1802. Samasta vuodesta alkaen hän oli myös sivutoimisesti Helsingin kaupunkiseurakunnan urkurina. Heikki Klemetti on arvellut Kressin johtaneen kaikkia Viaporissa toimeita sotilassoittokuntia ja siirtyneen mahdollisesti Suomen tykistörykmenttiin, mutta kumpaakaan asiaa ei tiedetä varmasti. Viaporin antauduttua vuonna 1808 venäläisille Suomen sotilassoittokunnat lakkautettiin, jolloin Kress menetti kapellimestarin tehtävänsä ja joutui sen jälkeen elättämään itsensä pianonsoiton opettajana ja pianonvirittäjänä. Kress sävelsi useita marsseja, kuten Coburger Josias -marssin. Klemetti on arvellut hänen säveltäneen myös Porilaisten marssin loppuosan ja alkuosan olevan muunnos aiemmin tunnetusta vanhemmasta sävelmästä. Asiasta on kuitenkin muitakin mielipiteitä. Mahdollisesti Kress on pelkästään sovitanut marssin pianolle tai säveltänyt vain trio-osan. Kressin puolison etunimi oli Helena, mutta sukunimi on tuntematon. Puolison tiedetään eläneen ainakin vielä vuonna 1813 eli Kressin kuoleman jälkeen. Heillä oli yksi tytär. == Lähteet == * * Sivu 407. ===Viitteet=== Luokka:Saksalaiset henkilöt Luokka:Suomalaiset säveltäjät Luokka:Suomalaiset sotilaskapellimestarit Luokka:Suomalaiset urkurit Luokka:Suomalaiset sovittajat Luokka:Vuonna 1767 syntyneet Luokka:Vuonna 1812 kuolleet
Tauno-Olavi Huotari

Tauno-Olavi Huotari (16. huhtikuuta 1942 Helsinki – 20. kesäkuuta 2011 Tampere) oli suomalainen historiantutkija, erikoisalanaan Kiinan, Korean ja Japanin kulttuurit. Hän työskenteli uransa pääosan Helsingin yliopiston Renvall-instituutissa.Pertti Seppälä ja Veli Rosenberg, Tauno-Olavi Huotari, muistokirjoitus Helsingin Sanomissa Huotarin merkittävimmät teokset ovat Kiinan nähtävyyksiä (1988), Pertti Seppälän kanssa yhdessä kirjoitettu Kiinan kulttuuri (1990) ja hänen yhdessä Juha Janhusen ja Ilmari Vesterisen kanssa kirjoittama Korea – kolme ovea tiikerin valtakuntaan (2000). Erityisesti 1960-1970-luvulla aktiivinen Huotari oli Sadankomitean perustajajäsen ja osallistui mm. Vietnamin sodan vastaisiin mielenosoituksiin. Hän kuului yli 40 vuotta Suomi–Kiina-seuran johtoelimiin ja oli sen puheenjohtaja 1996−2002. Kiina Sanoin ja kuvin -lehden päätoimittaja hän oli 1986−1994. Huotari toimi aktiivisesti Työväen ja Pienviljelijäin Sosialidemokraattisessa Liitossa (TPSL). Huotarin puoliso oli antiikin historian tutkija, Suomen Rooman- instituutin johtaja Katariina Mustakallio. ==Teokset== * Punainen lanka (toim.) Työväen sivistysliitto, 1970. * Suomi-Unkari seura 1950-1975.Suomi- Unkari-seura,1975 * Antiikin historian tutkimuksesta Neuvostoliitossa. Helsingin yliopisto, 1980. * Kiinan nähtävyyksiä. 2. p. Suomi-Kiina-seura, 1988 ISBN 951-99919-3-X * Kiinan kulttuuri, Tauno-Olavi Huotari ja Pertti Seppälä. Otava, 1990 5. tark. p. 2005. ISBN: 951-1-15943-7 * Kiinan-kaupan käsikirja, toim. Tauno-Olavi Huotari ja Veli Rosenberg. Suomi-Kiina-seura, 1995 ISBN: 951-97263-0-6 * Korea: kolme ovea tiikerin valtakuntaan, Ilmari Vesterinen, Juha Janhunen, Tauno-Olavi Huotari. Gaudeamus, 2000 ISBN 951-662-797-8 * Jadeprinsessa: elämä ja kuolema Han-keisarien Kiinassa, kirjoittajat: Tauno-Olavi Huotari, Marjo-Riitta Saloniemi ; piirrokset: Susanna Vähämäki. Vapriikki, 2007 ISBN 978-951-609-327-0 * China. Vol. 1, Ajatonta kauneutta Kiinan klassiselta kaudelta : Cindes-kokoelma = Timeless beauty from China's Classical Age: The Cindes collection, Saara Hildénin taidemuseo, 2007 ISBN: 978-951-609-325-6 Sarja: Sara Hildénin taidemuseon julkaisuja, ISSN 0357-3001; 79 ==Lähteet== Luokka:Suomalaiset historioitsijat Luokka:Suomalaiset sinologit Luokka:Vuonna 1942 syntyneet Luokka:Vuonna 2011 kuolleet
Uuno A. Varis

Uuno Aleksanteri (Aleksander) Varis (11. syyskuuta 1878 Pudasjärvi – 12. maaliskuuta 1936 Polvijärvi) oli suomalainen maanviljelijä, valtiopäivämies, kirjailija ja suomentaja. Hän käytti myös nimimerkkiä Uuno Helve.Kuka kukin on (Aikalaiskirja) 1934, s. 715. Viitattu 7.2.2021. ==Henkilöhistoria== Variksen vanhemmat olivat kauppias Heikki Varis ja Beata Maria Lappalainen ja puoliso vuodesta 1909 Hilja Lukkarinen (k. 1928). Varis kävi neljä luokkaa Joensuun lyseota ja kauppakoulun Kuopiossa. Hän oli WSOY:n palveluksessa Porvoossa, opintomatkalla Englannissa ja Skotlannissa 1898 ja työskenteli sitten Uusimaa- lehden toimitussihteerinä ja taloudenhoitajana. Maanviljelijäksi Polvijärvelle Varis tuli 1904 ja toimi siellä myös kunnalliselämässä. Varis oli Liperin tuomiokunnan edustaja talonpoikaissäädyssä valtiopäivillä 1905–1906 ==Kirjallinen tuotanto== === Teoksia === * Valkeuslammen tarina : kertomus. Ilmestyi Uusimaa-lehden n:o 147 22.12.1902 lisälehdessä Uusimaan joulukynttilöitä. ===Suomennoksia=== Nimellä Uuno Helve: * Charlotte Maria Yonge : Pikku Herttua eli Rikhard Pelkäämätön. Nuorison seikkailukirjasto 2. WSOY 1897 * Francois René Auguste de Chateaubriand : Atala : kertomus ; esipuheella varusti ja lyhenteli Emil von Qvanten, suom. Uuno Helve, WSOY 1898 * Sven Hedin : Aasian erämaissa : kuvauksia matkoilta Keski-Aasiassa ja Kiinassa. WSOY 1900 * Wilson Barrett : Ristinmerkki : kertomus Neron ajoilta. Uuno A. Varis, Potvoo 1902 * Andrew Carnegie : Liike-elämän suurvalta ; englannin kielestä lyhennellen suom. Uuno Helve. WSOY 1904 * James Fenimore Cooper : Hirventappaja : kertomus. WSOY 1909, 2. painos 1956, 3. painos 1966, 5. painos 1972, 7. painos 1995 (alkuteos The Deerslayer') * Frederick Marryat : Perämies pirteä : Kapteeni Fr. Marryatin mukaan nuorisolle vapaasti kerrottu ; suomensi Uuno Helve. WSOY 1909, 2. painos 1921 * Thomas Hardy : Tessin tarina : romaani. Esipuheen kirj. Yrjö Hirn. Otava 1909, uusi painos 1990 (alkuteos Tess of the d'Urbervilles) * Jules Verne : Kapteeni Grantia etsimässä : Jules Vernen mukaan nuorisolle vapaasti kerrottu ; suomensi Uuno Helve. WSOY 1910 * Frederick Marryat : Uutisasukkaat Kanadassa. Liitteenä Tanskalaisia kansansatuja. Otava 1910 Nimellä Uuno A. Varis: * Benito Pérez Galdos : Luonnonlapsi : kertomus. Uuno A. Varis, Porvoo 1901 ==Lähteet== == Aiheesta muualla == * Jatkokertomuksia-blogi : Uuno Helveen kertomus Valkeuslammen tarina vuodelta 1902 Luokka:Suomentajat Luokka:Suomalaiset kirjailijat Luokka:Suomalaiset toimittajat Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1878 syntyneet Luokka:Vuonna 1936 kuolleet
Rosa Invenius

Rosa Invenius, o.s. Rikberg, (20. lokakuuta 1853 Tyrvää – 31. tammikuuta 1932 Helsinki) oli suomalainen kansakoulunopettaja, kansansivistäjä ja ruotsin kielellä kirjoittanut kirjailija. Invenius vietti lapsuus- ja nuoruusvuotensa Kristiinankaupungissa. Valmistuttuaan kansakoulunopettajaksi hän toimi opettajana Närpiössä ja Kaskisissa. Vuonna 1907 Invenius muutti Helsinkiin jossa hän toimi Suomen ruotsalaisen raittiusliiton (Finlands svenska nykterhetsförbund) toimistopäällikkönä ja sen jälkeen hän oli Svenska folkskolans vänner-järjestön palveluksessa pienkoulukonsulenttina 1913–1919 ja toimitti Barnens Missionstidning-lehteä. Inveniuksen kirjallinen tuotanto koostui pääasiassa lapsille ja nuorille tarkoitetuista raittiusaiheisista kertomuksista ja näytelmistä. Inveniuksen esikoisteos oli 1903 kirjoitettu näytelmä Kung Alkohol joka sai Raittiuden ystävien palkinnon. == Teokset == * Kung Alkohol : prisbelönt af Nykterhetens Vänner. Skrifter utgifna af Nykterhetens Vänner. Nykterhetens Vänner, Helsingfors 1901, 2. painos Finlands Svenska Nykterhetsförbunds expedition, Kronoby 1906 * Julens Ängel : Jullek för Hoppets Här. Finlands Svenska Nykterhetsförbunds expedition, Helsingfors 1906 * Julklockorna. Dialoger / FSN. Första serien III. Finlands Svenska Nykterhetsförbund, Helsingfors 1909 * Huru farbror Anders blev nykterist : lek för Hoppets Här. Dialoger / FSN. Första serien II. Finlands Svenska Nykterhetsförbund, Helsingfors 1909 * I skogen ; när jag blir stor. Dialoger / FSN. Första serien V. Finlands Svenska Nykterhetsförbund, Helsingfors 1910 * I Storbyn. Föreningen Marthas skrifter. Föreningen Martha, Helsingfors 1910 * Nyårsaftonen ; det blå bandet. Dialoger / FSN. Första serien VI. Finlands Svenska Nykterhetsförbund, Helsingfors 1911 * Rymmarena. Dialoger / FSN. Första serien VII. Finlands Svenska Nykterhetsförbund, Helsingfors 1914 * Lisbet och far. Hoppets Härs bibliotek I;3. Finlands Svenska Nykterhetsförbund, Helsingfors 1915 * Vilde Fritz och andra pojkar. Barnbiblioteket Eos 4, Fram, Vasa 1920 * Bland människor : verklighetsbilder. Fram, Vasa 1922 * Dopbarnen : livsbild i tre avdelningar för föräldramöten och Hoppets här. FSN:s dialoger 9. Fram, Vasa 1923 * Rövaren : lek för Hoppets här. FSN:s dialoger 8. Fram, Vasa 1923 * Till mor. Finlands Svenska Nykterhetsförbund, Vasa 1924 * Hemmets ovän. FSN:s småskrifter. Finlands Svenska Nykterhetsförbund, Vasa 1929 == Lähteet == * * Svenskösterbottniska författare: Rosa Invenius (1853–1932) Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1853 syntyneet Luokka:Vuonna 1932 kuolleet
Olga Salo

Olga Salo (o.s. Piironen, 28. joulukuuta 1865 Viipuri – 22. tammikuuta 1932 Lahti) oli suomalainen näyttelijä ja kirjallisuuden suomentaja.Olga Salo, Helsingin Sanomat, 23.01.1932, nro 22, s. 9, Kansalliskirjaston digitaaliset aineistot ==Elämä ja ura== Olga Salo syntyi muurarimestari Wilhelm Piirosen ja Valborg Sinkon perheeseen. Ennen näyttelijänuraansa hän kävi Viipurissa venäläistä naislukiota ja toimi kotiopettajana. Salo aloitti näyttämöuransa vuonna 1887 August Aspegrenin Kansanteatterissa ja siirtyi 1892 Suomalaiseen Teatteriin, josta hän erosi 1916. Sen jälkeen hän toimi muutaman vuoden Suomen Teosofisen seuran työntekijänä. Salo työskenteli Joensuun Teatterin johtajana 1920–1922, sen jälkeen yhden vuoden Kuopion Teatterin johtajana ja muutaman vuoden Lahden Teatterin johtajana.Kotimaisia näyttämötaiteilijoita sanoin ja kuvin, s. 277 ja 278 Salolla oli runsaat kaksisataa roolitehtävää, muun muassa Kirsti Fleming (Elinan surma), Kaarina Maununtytär (Kaarina Maununtytär), Sigrid Stålarm (Daniel Hjort) sekä Goneril ja Regan (Kuningas Lear). Henrik Ibsenin Nukkekodissa hän tulkitsi Noran roolin. Salo esiintyi näyttelijänä elokuvissa Anna-Liisa (1911), Sylvi (1913) ja Tukkijoella (1928). Elokuvista ainoastaan Tukkijoella on säilynyt kokonaisuudessaan. Olga Salo toimi myös opettajana: hän opetti lausuntaa Suomen Kansallisteatterin oppilaskoulussa kymmenen vuotta ja Lahden Työväenopistossa puolitoista vuotta. == Suomennoksia== * Leonid Andrejev : Kertomuksia. Yrjö Weilin, Helsinki 1905 * Goki : Egyptiläisiä satuja. Suomalainen kirjakauppa oy. Tampere 1917 == Lähteet == *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 * *EloNet : Olga Salon tiedot Luokka:Suomalaiset näyttelijät Luokka:Suomalaiset teatterinjohtajat Luokka:Suomentajat Luokka:Vuonna 1865 syntyneet Luokka:Vuonna 1932 kuolleet
Harold Nelson

Harold Nelson voi tarkoittaa: * Harold Nelson (urheilija) (1923–2011), uusiseelantilainen kestävyysjuoksija * Harold Nelson (poliitikko) (1881–1947) * Harold Nelson (kuvittaja) (1871–1948), brittiläinen kuvittaja * Harold G. Nelson (s. 1949), yhdysvaltalainen arkkitehti * Harold "H" Nelson (s. 1928), englantilainen pyöräilyvalmentaja
Nikolai Gusevski

Nikolai Andrianovitš Gusevski () oli neuvostoliittolainen komentaja, joka otti osaa talvisotaan ja suureen isänmaalliseen sotaan. ==Lähteet== * Luokka:Neuvostoliittolaiset sotilaat Luokka:Vuonna 1898 syntyneet Luokka:Vuonna 1941 kuolleet
Harold Nelson (urheilija)

William Harold Nelson (26. huhtikuuta 1923 - 1. heinäkuuta 2011) oli uusiseelantilainen kestävyysjuoksija. Hän syntyi Nelsonissa, Uudessa- Seelannissa. Hän voitti kultaa Brittiläisen imperiumin kisoissa vuonna 1950 kuuden mailin ja hopeaa kolmen mailin juoksussa. Nelson osallistui 5 000 ja 10 000 metrin juoksuihin kesäolympialaisissa 1948. == Lähteet == Luokka:Uusiseelantilaiset kestävyysjuoksijat Luokka:Vuonna 1923 syntyneet Luokka:Vuonna 2011 kuolleet
Berta Edelfelt

Berta Carolina Edelfelt (7. maaliskuuta 1869 Helsinki – 4. helmikuuta 1934 Helsinki) oli suomalainen ruotsin kielellä kirjoittanut kirjailija.Kuolleita, Aamulehti, 06.02.1934, nro 35, s. 3, Kansalliskirjaston digitaaliset aineistot == Työt == Berta Edelfeltin isä oli arkkitehti ja Rakennushallituksen ylijohtaja Carl Albert Edelfelt. Edelfelt kävi Helsingissä ruotsalaisen jatko- opiston ja valmistui filosofian kandidaatiksi 1887. Käytännölliset opettajakokeet hän suoritti 1889. Edelfelt toimi vuodesta 1895 alkaen Helsingissä ruotsinopettajana Privata svenska flickskolan i Helsingfors -tyttökoulussa ja johti siskonsa Annie Edelfeltin kanssa vuodesta 1887 oppikouluun valmistavaa säätyläisten lastenkoulua. Berta Edelfelt oli taidemaalari Albert Edelfeltin sisar. Hän julkaisi veljensä äidilleen Alexandra Edelfeltille vuosina 1873–1901 lähettämiä kirjeitä viitenä kokoelmana 1917–1930. Kokoelmat sisälsivät vain valittuja otteita kirjeistä. Taidehistorioitsija Anna Kortelainen onkin myöhemmin arvostellut Berta Edelfeltiä pyrkimyksestä luoda veljensä ympärille Edelfelt-myyttiä. Berta Edelfelt luovutti kirjeet Svenska litteratursällskapetin arkistoon. Berta Edelfelt julkaisi 1920 myös äitinsä elämäkerran. == Teoksia == * Ur Albert Edelfelts brev : drotting Blanca och hertig Carl samt några andra tavlor, utg. av Berta Edelfelt. Schildt, Helsingfors 1917 * Ur Albert Edelfelts brev : resor och intryck, utg. av Berta Edelfelt. Schildt, Helsingfors 1921 * Alexandra Edelfelt : en levnadsteckning byggd på traditioner, minnen och brev. Schildt, Helsingfors 1920, 2. ja 3. painos 1922 * Ur en gammal dagbok : en episod i J. L. Runebergs liv ; med en inledning av Werner Söderhjelm. Schildt, Helsingfors 1922 (suomeksi nimellä Vanhan päivänkirjan lehtiä : episodi J. L. Runebergin elämästä ; johdannon kirjoittanut Werner Söderhjelm. Otava 1922) * Dikter från främmande land i fri översättning. Schildt, Helsingfors 1923 * Liv och arbete : ur Albert Edelfelts brev, utg. av Berta Edelfelt. Schildt, Helsingfors 1926 * Middagshöjd : ur Albert Edelfelts brev, utg. av Berta Edelfelt. Schildt, Helsingfors 1928 * Kring sekelskiftet : ur Albert Edelfelts brev, utg. av Berta Edelfelt. Schildt, Helsingfors 1930 * Sophie Mannerheim : en levnadsteckning. Schildt, Helsingfors 1932 (suomeksi nimellä Sophie Mannerheim : elämänkuvaus, suom. Kersti Bergroth ja Elsa Hästesko. WSOY 1932) == Palkinnot == * Granbergin palkinto 1921 == Lähteet == * * Kirsi Tuohela : Ihminen ja ensyklopedia, Anna Kortelaisen toimittaman teoksen Niin kutsuttu sydämeni. Albert Edelfeltin kirjeet äidilleen 1873-1901. Kirja-arvostelu, Agricolan kirja-arvostelut 7.3.2002. === Viitteet === == Aiheesta muualla == * Vapaasti ladattavia Berta Edelfeltin e-kirjoja Projekti Lönnrotista sekä Project Gutenbergistä Luokka:Suomenruotsalaiset kirjailijat Luokka:Suomalaiset opettajat Luokka:Vuonna 1869 syntyneet Luokka:Vuonna 1934 kuolleet
Mihail Duhanov

Mihail Pavlovitš Duhanov () oli neuvostoliittolainen kenraaliluutnantti, joka toimi talvisodan alkuvaiheessa Neuvostoliiton 9. armeijan komentajana. ==Varhaisempi ura== Mihail Duhanov syntyi Ukrainassa vuonna 1896. Hän valmistui tsaarin armeijan vänrikkikoulusta vuonna 1916. Duhanov yleni ensimmäisen maailmansodan aikana luutnantiksi ja palveli muun muassa tiedusteluosaston päällikkönä. Venäjän sisällissodan aikana Duhanov oli lyhyen aikaa etelärintaman 14. armeijan tiedusteluosaston päällikkö. Hän valmistui sota-akatemiasta vuonna 1921 ja toimi vuosina 1922–1931 ratsuväessä prikaatin, divisioonan ja armeijakunnan esikuntapäällikkönä. Duhanov oli panssarikoulun johtaja vuosina 1934–1936. ==Talvisota== Duhanov toimi talvisodan alusta 9. armeijan komentajana. Sen tehtävänä oli edetä Vienan Kemin kohdalta kohti Oulua ja näin katkaista Suomi kahtia, jolloin Suomi olisi menettänyt maayhteyden Ruotsiin. 9. armeijan suunnitelmat eivät kuitenkaan onnistuneet Suomussalmen, Kuhmon ja Raatteentien taisteluissa. Heikosti sujuneiden taisteluiden myötä Duhanov menetti virkansa 9. armeijan komentajana 22. joulukuuta 1939 ja hänen tilalleen tuli Vasili Tšuikov. Duhanov siirrettiin Neuvostoliiton puolustusasiain kansankomissariaatin kaaderiosaston käyttöön. ==Talvisodan jälkeen== Talvisodan jälkeen Duhanov vastasi 9. toukokuuta 1940 alkaen Leningradin sotilaspiirin sotakouluista sotilaspiirin komentajan sijaisen virassa. Saksan hyökättyä Neuvostoliittoon hän toimi aluksi pohjoisen rintaman täydennysjoukkojen päällikkönä ja Leningradin rintaman 10. jalkaväkidivisioonan komentajana. Duhanov määrättiin 5. lokakuuta 1942 Leningradin rintaman alaisen Nevan operatiivisen ryhmän komentajaksi ja 9. lokakuuta 1942 alkaen 67. armeijan komentajaksi. Sodan loppuvaiheessa hän toimi 3. Ukrainan rintaman 8. kaartinarmeijan komentajan sijaisena. Sotien jälkeen Duhanov oli vuosina 1945–1953 Leningradin sotilaspiirin sotakouluista vastanneen osaston johtajana. Hän erosi vakinaisesta palveluksesta terveydellisistä syistä 16. huhtikuuta 1953 ja kuoli vuonna 1969. ==Lähteet== * Luokka:Neuvostoliittolaiset kenraalit Luokka:Neuvostoliittolaiset toisen maailmansodan sotilaat Luokka:Vuonna 1896 syntyneet Luokka:Vuonna 1969 kuolleet
Charlie Craig

Charlie Craig (30. syyskuuta 1938, Watts Mills – 1. heinäkuuta 2011, Nashville) oli Grammy-ehdokkuuden saanut lauluntekijä Etelä-Carolinasta. Hän vietti yli 40 vuotta musiikkiteollisuuden parissa. Hänen tekemiään lauluja ovat nauhoittaneet muun muassa Dolly Parton, Kenny Rogers, Alan Jackson, Travis Tritt, Johnny Cash, Aaron Tippin ja George Strait. == Kappaleita == * "Between an Old Memory and Me" – Travis Tritt * "I Think I'm in Love" – Keith Stegall * "I Would Like to See You Again" – Johnny Cash * "Lay a Little Lovin' on Me" – Del Reeves * "Leavin's Been a Long Time Comin'" – Shenandoah * "The Generation Gap" – Jeannie C. Riley, Hoodoo Gurus * "She's Single Again" – Janie Fricke * "Wanted" – Alan Jackson == Lähteet == Luokka:Vuonna 1938 syntyneet Luokka:Vuonna 2011 kuolleet Luokka:Yhdysvaltalaiset lauluntekijät
Martti Nurmi (Taipaleen lohkon komentaja)

Martti Sakari Nurmi (28. toukokuuta 1894 Helsinki – 6. helmikuuta 1940 Jyväskylä) oli suomalainen talvisotaan osaa ottanut komentaja. Sotilasarvoltaan Nurmi oli eversti. Eversti Martti S. Nurmi, Laatokka, 09.02.1940, nro 19, s. 2, Kansalliskirjaston digitaaliset aineistotEversti Martti Nurmi, Käkisalmen Sanomat, 10.02.1940, nro 9, s. 2, Kansalliskirjaston digitaaliset aineistot ==Henkilökuva== Martti Nurmi syntyi Helsingissä toukokuussa 1894. Hän pääsi ylioppilaaksi 1914 Helsingin suomalaisesta yhteiskoulusta ja aloitti sotilasuransa Vimpelin sotakoulussa vuodenvaihteessa 1917–1918. Nurmi osallistui Suomen sisällissotaan Vöyrin sotakoulun joukkueenjohtajana. Sodan jälkeen hän oli komppanianpäällikkönä 2. Helsingin jääkärirykmentissä, toimistoupseerina sotaväen esikunnassa 1919–1925, toimistopäällikkönä yleisesikunnassa 1925–1934 ja pataljoonankomentajana Itä- Suomessa 1934–1939. Hän kävi Haminan taistelukoulun 1918, Sotakorkeakoulun komentajakurssin 1929–1930 ja Sotakorkeakoulun yleisen osaston kurssin 1933. Nurmi ylennettiin vänrikiksi ja luutnantiksi 1918, kapteeniksi 1920, majuriksi 1925, everstiluutnantiksi 1929 ja everstiksi 1940. Ennen talvisotaa Nurmi toimi Kiviniemeen sijoitetun Jääkäripataljoona 4:n komentajana. Ylimääräisten harjoitusten aikana suojajoukkoihin kuulunut pataljoona täydennettiin reserviläisillä sodan ajan vahvuuteensa. ==Talvisota== Talvisodassa Nurmi toimi Taipaleen taisteluiden komentajana vuosina 1939–1940. Hänen apunaan Taipaleessa oli 7. divisioonan komentaja, eversti Aarne Blick, jolle koko lohkon komentajan tehtävä siirrettiin 16. tammikuuta 1940. Eversti Nurmi kuoli talvisodan lopulla helmikuussa 1940 ollessaan lomalla Keski-Suomessa. Nurmi ja hänen henkilökohtainen autonkuljettaja, korpraali Martti Halonen, jäivät pimeänä ajaneen sotilasjunan alle Jyväskylässä. Nurmen leskelle myönnettiin poikkeuksellinen 1. luokan Vapaudenristi kannettavaksi mustassa nauhassa sururistinä. Kaikki muut sururistit on myönnetty 4. luokan Vapaudenristeinä, ja vuodesta 1944 luokka on määrätty myös ritarikunnan säännöissä. ==Lähteet== * == Viitteet == Luokka:Suomalaiset everstit Luokka:Suomen sisällissodan valkoiset Luokka:Liikenneonnettomuudessa kuolleet Luokka:Vuonna 1894 syntyneet Luokka:Vuonna 1940 kuolleet
Rafael Ronimus

Rakas Rudolf Rafael Ronimus (6. huhtikuuta 1884 Viipuri – 13. helmikuuta 1934 Helsinki) oli suomalainen suomen ja ruotsin kielellä kirjoittanut kirjailija. Hän käytti myös nimimerkkiä Ragnar Rang. Ronimus pääsi ylioppilaaksi 1904. Ronimus oli mukana teosofien toiminnassa ja hänen runojaan ja kertomuksiaan ilmestyi teosofien Ruusu-Risti-lehdessä. Ronimus toimi myös 1925 perustetun Terijoen Ruusu-Risti-ryhmän puheenjohtajana. == Teoksia == * Sånger vid Saimen. Lilius & Hertzberg, Helsingfors 1915 * Ballader och annan sång från engelskan. Helsingfors 1916 * Judit : skådespel. 1917 * Sånger vid Saimen : samling 2. Helsingfors 1917 * Sånger vid Saimen : samling 3. Helsingfors 1918 * Vid Saimen och vid Seine : stämningar och intryck. Helsingfors 1918 * Filip. Helsingfors 1919 * Högtid : nya dikter, samling 8. Helsingfors 1919 * Jeesus Natsarealainen ; Pythagoras ; Judith ja Holofernes : draamoja. Tietäjä, Viipuri 1923 * Pyhä Fransiskus : näytelmä etsijästä ja ihmisestä. Ruusu-risti- kirjasto n:o 32, Mystica, Helsinki 1926 Nimimerkillä Ragnar Rak: * Odi et amo . Söderström, Helsingfors 1912 * Skogssjön. Söderström, Helsingfors 1913 * Syn och sång. Söderström, Helsingfors 1913 == Ruotsinnoksia == * Izumo Takeda : Terakoya eller Byskolan : historiskt sorgespel i en akt, från tyskan av Rafael Ronimus. Helsingfors 1918 == Lähteet == * * SLS dramadatabas Daniel * Tietäjän aarteisto osa III : hakusana Ronimus, Rafael (kirja on hakemisto Pekka Ervastin kirjoituksista Omatunto, Tietäjä ja Ruusu-Risti-aikakauslehtiin vv. 1905–1934) == Aiheesta muualla == * teosofia.net-sivusto : Rafael Ronimuksen Ruusu-Risti-lehdesä ilmestyneitä suomenkielisiä runoja Luokka:Suomenruotsalaiset kirjailijat Luokka:Suomalaiset runoilijat Luokka:Suomalaiset teosofit Luokka:Vuonna 1884 syntyneet Luokka:Vuonna 1934 kuolleet
Wanted

Wanted voi tarkoittaa: *Wanted, etsintäkuulutettua henkilöä esittävä juliste == Elokuva == * Wanted – mieluummin kuolleena, italialainen lännenelokuva * Wanted – elävänä tai kuolleena, elokuva * Wanted, yhdysvaltalaisen toimintaelokuva vuodelta 2008; perustuu samannimiseen sarjakuvaan (katso alla) * Wanted, intialainen toimintaelokuva vuodelta 2009 == Kirjallisuus == *Wanted, Mark Millarin ja J. G. Jonesin luoma sarjakuva *Wanted , Matsuri Hinon luoma japanilainen manga *Wanted!, Eiichiro Odan luoma manga == Videopeli == * Wanted: Weapons of Fate, kolmannen persoonan ammuntapeli vuodelta 2009 == Musiikki == ;Albumit *Wanted, Bow Wowin albumi *Wanted, Cliff Richardin albumi *Wanted! The Outlaws, Waylon Jenningsin, Willie Nelsonin, Jessi Colterin ja Tompall Glaserin albumi *Wanted, Yazzin albumi *Wanted, Mason Proffitin albumi ;Kappaleet *”Wanted”, Alan Jacksonin kappale *”Wanted”, Jessie Jamesin kappale *”Wanted”, Perry Comon kappale, josta on useita cover- versioita *”Wanted (Shimei Tehai)”, Pink Ladyn kappale *”Wanted”, kappale The Cranberriesin albumilta Everybody Else Is Doing It, So Why Can't We? *”Wanted”, kappale The Dooleysin albumilta The Chosen Few *"Wanted", kappale Vanessa Carltonin albumilta Be Not Nobody ;Yhtyeet *The Wanted, englantilais- irlantilainen poikayhtye
Jakson 1 alkuaine

Jakson 1 alkuaine on alkuaine, joka löytyy ensimmäisestä rivistä jaksollisesta järjestelmästä. Ensimmäinen rivi sisältää vain kaksi alkuainetta: vety ja helium. 1. rivin alkuaineet toteuttavat oktettisäännön sillä poikkeukselle, että rivin atomit tarvitsevat vain kaksi elektronia täyttääkseen elektronikuoren. Tämä johtuu atomirakenteesta, joka sallii vain s-orbitaalin täyttämisen. ==Alkuaineet== : Alkuaine Ryhmä Elektronikonfiguraatio 1 H vety epämetalli 1s1 2 He helium jalokaasu 1s2 ==Lähteet== Luokka:Jaksollinen järjestelmä
Alex Kidd

Alex Kidd on videopelihahmo, joka esiintyi päähenkilönä muutamassa Segan tuottamassa pelissä 1980-luvun loppupuolella. Tuolloin monet pitivät hahmoa Segan epävirallisena maskottina, kunnes uudeksi maskotiksi kehitettiin vuonna 1991 ensiesiintymisensä tehnyt Sonic the Hedgehog. Ensimmäinen Alex Kidd -peli oli vuonna 1986 ilmestynyt tasohyppelypeli Alex Kidd in Miracle World ja viimeinen vuonna 1990 ilmestynyt Alex Kidd in Shinobi World. Alex Kidd esiintyy pelattavana hahmona myös 2000-luvun peleissä Sega Superstars Tennis (2008) ja Sonic & SEGA All Stars Racing (2010). == Lähteet == Luokka:Videopelimaskotit Luokka:Sega Luokka:Kuvitteelliset lapset
Walker (Newcastle)

Walker on Newcastle upon Tynen kaupunginosa ja äänestysalue aivan kaupungin kaakkoiskulmassa Tynejoen rannalla. Aluetta rajoittaa lännestä Allendale Road ja pohjoisesta Welbeck Road. Walkerissa oli vuoden 2001 väestönlaskennan mukaan 11 869 asukasta. == Lähteet == == Aiheesta muualla == Luokka:Newcastle upon Tynen kaupunginosat
Töyhtökotka

Töyhtökotka (Lophaetus occipitalis) on suurikokoinen päiväpetolintu, jota tavataan Afrikassa. Kuten muutkin kotkat, se luetaan haukkojen heimoon. Töyhtökotkan tunnistaa päässä olevasta töyhdöstä, joka koostuu höyhenistä. == Lähteet == Luokka:Haukat
Thiên Đường

thumb|270px|Thiên Đường. thumb|270px|Thiên Đường. Thiên Đường () on luola Vietnamissa. Luola sijaitsee Vietnamin Quảng Bìnhin maakunnassa Phong Nha-Kẻ Bàngin kansallispuistossa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella. Brittiläinen tutkimusryhmä löysi puistosta huhtikuussa 2010 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 100 metriä ja leveyttä 150 metriä. == Lähteet == == Aiheesta muualla == *Matkalla maan alle Luokka:Quảng Bình Luokka:Vietnamin luolat
MIVEC

MIVEC on lyhenne sanoista Mitsubishi Innovative Valve timing Electronic Control system. Se tarkoittaa Mitsubishin innovatiivista ja elektronista venttiilien ajoitusjärjestelmää. Järjestelmä säätelee auton moottorissa imu- ja pakoakselin venttiilien ajoitusta. == Historia == Järjestelmä otettiin käyttöön vuonna 1992 Mitsubishin silloisessa 4G92 moottorissa, 1597 cc vapaasti hengittävässä DOHC 16-valve 4-sylinterisessä rivimoottorissa. Tuolloin se sai nimekseen MIVEC. Ensimmäiset autot jotka käyttivät MIVEC- järjestelmää olivat Mitsubishi Mirage viistoperä ja Mitsubishi Lancer sedan. Verrattuna perinteiseen 4G92 moottoriin jossa on 145 hv (107 kW; 143 hv) 7000 rpm, MIVEC varustettu moottori voi saavuttaa 175 hevosvoimaa (129 kW; 173 hv) 7500 rpm. Samanlaisia ​​parannuksia ei kuitenkaan havaittu kaikissa malleissa, esimerkiksi kun teknologiaa sovellettiin 1994 Mitsubishi FTO:een. Vaikka alun perin MIVEC-järjestelmä on suunniteltu parantamaan suorituskykyä, järjestelmää on sittemmin kehitetty parantamaan moottorin taloudellisuutta ja vähentämään päästöjä. Se onkin otettu käyttöön kaikissa Mitsubishin valmistamissa ajoneuvoissa ja uusimmat MIVEC-järjestelmän kehitykset ovat tuoneet jatkuvasti muuttuvaan venttiilien ajoituksen, sekä järjestelmän käytön osana dieselmoottoria. Luokka:Mitsubishi Motors Luokka:Polttomoottorit
Skopolamiini

Skopolamiini eli (–)-hyoskiini (Suomessa kauppanimillä ScopodermIhmisille tarkoitettujen lääkevalmisteiden valmisteyhteenvedot ATC-koodin perusteella: A04AD01 Fimea.) on useissa koisokasveissa esiintyvä atropiinin kaltainen tropaanialkaloidi, joka toimii hermostossa muskariinireseptoria salpaavana antikolinerginä. Skopolamiinia käytetään lääkkeenä muun muassa matkapahoinvointiin ja värikalvontulehdukseen. Skopolamiini on atropiinin ohella toinen merkittävimmistä ns. belladonna-alkaloideista. Skopolamiinia ja atropiinia sisältäviä kasveja käytetään myös päihteinä, koska niillä on rauhoittava ja hallusinogeeninen vaikutus. Tällaisia kasveja ovat muun muassa hulluruoho, hullukaali ja pasuunat. Skopolamiini on tropiinihapon (C9H10O3) ja skopiinin (C8H13NO2) esteri, ja se eroaa atropiinista vain skopiinissa olevan epoksirakenteen suhteen. Skopolamiini esiintyy lääkkeissä usein bromidimuotonaan. Skopolamiinin leimahduspiste on 232,2 °C. Metyyliskopolamiini ja butyyliskopolamiini ovat skopolamiinista kemiallisesti johdettuja kvartaarisia yhdisteitä, jotka pysyvät elimistön pH:ssa ionisoituneina, ja imeytyvät huonosti ruoansulatuskanavasta. == Käyttö ja vaikutukset == Skopolamiinilla on huomattavasti enemmän keskushermostovaikutuksia kuin atropiinilla, mikä johtuu todennäköisesti siitä, että se läpäisee veri-aivoesteen paremmin. Muuten skopolamiini ei eroa hermostovaikutuksiltaan atropiinista. Se imeytyy nopeasti ruoansulatuskanavasta, ja hyötyosuus on vajaa 30 %, mikä on kuitenkin pienempi kuin atropiinilla (50 %). Matkapahoinvoinnissa esiintyvää oksentelua skopolamiini estää tehokkaasti jo pieninä annoksina (0,1–0,7 mg), joka aiheuttaa vain lieviä sivuvaikutuksia. 0,1 mg esti oksentamisen 75 % koehenkilöistä. Skopolamiinilaastarilla voidaan ehkäistä merisairautta pitkäaikaisesti. Laastaria käytetään myös psykiatrisessa hoidossa klotsapiini- lääkityksen yhteydessä kuolaamisen ehkäisemiseksi. Skopolamiini aiheuttaa jo terapeuttisina annoksina väsymystä, pahoinvointia ja sekavuutta, jotka ovat antikolinergien tyypillisiä sivuvaikutuksia keskushermostossa. Skopolamiini erittyy äidinmaitoon ja läpäisee istukan. Skopolamiinia käytetään värikalvontulehduksen hoitoon, sillä laajennetaan mustuainen. Sitä on myös pyritty käyttämään totuusseerumina. == Biosynteesi == Skopolamiinin biosynteesi eli muodostuminen kasveissa: == Lähteet == == Aiheesta muualla == *PubChem: Scopolamine *DrugBank: Scopolamine *Human Metabolome Database: Scopolamine *ChemSpider: Scopolamine *Kyoto Encyclopedia of Genes and Genomes (KEGG): Scopolamine *ChemBlink: Scopolamine *Liber Herbarum II: Skopolamiinia sisältäviä kasveja *Dr. Duke's Phytochemical and Ethnobotanical Databases: Hyoscine *Colombian Devil's Breath: dokumentti skopolamiinin käytöstä tyrmäysaseena *Skopolamiinista ehkä kauan kaivattu pikalääke masennukseen Uutispalvelu Duodecim 30.10.2006. Luokka:Amiinit Luokka:Antikolinergit Luokka:Deliriantit Luokka:Epoksidit Luokka:Kasvimyrkyt Luokka:Myrkylliset alkaloidit Luokka:Pahoinvointilääkkeet Luokka:Tropaanialkaloidit Luokka:Seulonnan keskeiset artikkelit Luokka:Muskariiniantagonistit Luokka:WHO:n tärkeimmät lääkkeet
2\. luokan armeijankomentaja

2\. luokan armeijankomentaja () oli sotilasarvo puna-armeijassa vielä talvisodassa 1940. Talvisodan jälkeen puna-armeija otti käyttöönsä Kenraalinarvot. Talvisodassa 2. luokan armeijankomentaja vastasi Suomen sotilasarvoissa täyden kenraalin arvoa. 2. luokan armeijankomentajan ylempi arvo 1. luokan armeijankomentaja ja alempi arvo armeijakunnankomentaja. ==Kuuluisia Neuvostoliiton 2. luokan armeijankomentajia talvisodassa== *Kirill Meretskov *Mihail Kovaljov *Vladimir Kurdjumov *Grigori Kulik ==Lähteet== * Luokka:Puna-armeija
Asetyylikoliinireseptori

Asetyylikoliinireseptori on solukalvon reseptori, johon asetyylikoliini voi kiinnittyä. Asetyylikoliinireseptoreita on kahta alatyyppiä: muskariinireseptoreita ja nikotiinireseptoreita.solunetti: Asetyylikoliinireseptori Asetyylikoliinireseptoreita on ihmisen elimistössä keskushermostossa, ääreishermostossa sekä luurankolihaksissa. Aivoissa kolinergiset eli asetyylikoliinia välittäjäaineenaan käyttävät neuronit osallistuvat vireystilan ja unen säätelyyn sekä oppimiseen ja muistiin. Reseptoreissa asetyylikoliinin tavoin vaikuttavia aineita kutsutaan parasympatomimeeteiksi, kolinomimeeteiksi tai kolinergisiksi ja vastavaikuttajia antikolinergeiksi, parasympatolyyteiksi tai kolinolyyteiksi. Parasympatomimeetteja ovat paitsi asetyylikoliinireseptoreja suoraan aktivoivat aineet, myös antikoliiniesteraasit, jotka estävät asetyylikoliinia synapsiraossa hajottavan koliiniesteraasientsyymin toimintaa, minkä seurauksena asetyylikoliinin aktivoiva vaikutus voimistuu. Parasympatomimeetteja käytetään lääkkeenä muun muassa Alzheimerin taudissa, glaukoomassa ja myasthenia graviksessa. Lisäksi nikotiinia käytetään päihteenä. Antikolinergeja puolestaan käytetään muun muassa Parkinsonin taudissa, keuhkoahtaumataudissa, anestesiologiassa sekä silmätutkimusten yhteydessä. == Nikotiinireseptorit == Nikotiinireseptorit eli ionotrooppiset asetyylikoliinireseptorit ovat ionikanavareseptoreita, jotka osallistuvat nopeaan eksitoivaan signaalinvälitykseen. Aktivoiduttuaan reseptori alkaa päästää natriumioneja solun sisään. Reseptorityyppi on saanut nimensä siitä, että ne aktivoituvat nikotiinin sitoutuessa niihin. Systeemisesti nikotiinireseptorien aktivointi muun muassa kiihdyttää sykettä, kohottaa verenpainetta ja vapauttaa dopamiinia. Nikotiinireseptoreita on keskushermostossa, autonomisen hermoston ganglioissa, sekä poikkijuovaisten lihasten hermo-lihasliitoksissa.City.fi: Nikotiini Nikotiinireseptorit jaotellaan hermostotyyppisiin ja lihastyyppisiin reseptoreihin. == Muskariinireseptori == Muskariinireseptoreita on keskushermostossa ja parasympaattisen hermoston postsynaptisissa kohdesoluissa. Nimensä ne ovat saaneet muskariinista, joka stimuloi yksinomaan muskariinireseptoreita. Toisin kuin nikotiinireseptorit, muskariinireseptorit ovat G-proteiinikytkentäisiä, eikä nikotiinilla ole niihin vaikutusta. Atropiini salpaa kaikkia muskariinireseptoreita. Molekyylibiologisin perustein muskariinireseptoreita on viittä pääluokkaa (M1–M5). Sen lisäksi ne luokitellaan farmakologian perusteella kolmeen pääluokkaan (M1–M3). * M1-reseptorit ovat neuronaalisia reseptoreja, joita on runsaasti aivoissa ja mahan parietaalisoluissa. * M2-reseptorit ovat kardiaalisia reseptoreja, joita on sydämessä sekä presynaptisissa hermopäätteissä. * M3-reseptorit ovat rauhasreseptoreita, joita on runsaasti rauhaskudoksissa, sileässä lihaskudoksessa, maha- suolikanavassa ja verisuonissa. == Lähteet == Luokka:Reseptorit
1\. luokan armeijankomentaja

1\. luokan armeijankomentaja, oli puna-armeijan käyttämä korkea-arvoinen sotilasarvo talvisodassa. Puna-armeija otti kenraalinarvot käyttöön talvisodan jälkeen 1940. 1. luokan armeijankomentajalle ei löydy Suomen sotilasarvoista vastaavaa arvoa, mutta se on korkeampi arvo kuin Suomen kenraaleiden arvo. 1. luokan armeijankomentajan ylempi arvo on Neuvostoliiton marsalkka ja alempi arvo 2. luokan armeijankomentaja. ==Tunnettuja Neuvostoliiton 1. luokan armeijankomentajia talvisodassa== *Semjon Timošenko ==Lähteet== * Luokka:Puna- armeija
Thorvald Ekholm

Thorvald Aleksis Ekholm (22. maaliskuuta 1913 Turku – 9. huhtikuuta 1990 Helsinki) oli Suomen korkeimman oikeuden jäsen ja oikeusneuvos. Ekholm valmistui ylioppilaaksi vuonna 1932 Turussa ja suoritti ylemmän oikeustutkinnon vuonna 1937. Hän työskenteli aluksi muun muassa notaarina, mutta tuli korkeimpaan oikeuteen jo vuonna 1942, ensin ylimääräiseksi virkamieheksi, sitten notaariksi, nuoremmaksi oikeussihteeriksi ja vuonna 1952 vanhemmaksi oikeussihteeriksi. Vuosina 1945–1946 hän oli mukana sotasyyllisyysoikeudenkäynnissä sihteerinä. Ekholmille myönnettiin vuonna 1971 Suomen Leijonan ritarikunnan suurristi. Hän jäi eläkkeelle vuonna 1978. Ekholm menehtyi keuhkosyöpään vuonna 1990. ==Lähteet== ==Aiheesta muualla== * Luokka:Korkeimman oikeuden jäsenet Luokka:Vuonna 1913 syntyneet Luokka:Vuonna 1990 kuolleet
Vanhojen metsien suojeluohjelma

Vanhojen metsien suojeluohjelma on Suomen valtion luonnonsuojeluohjelma, jonka tarkoituksena on vanhojen metsien suojeleminen. Maatalouden laajeneminen ja tehokas metsätalous ovat vähentäneet vanhojen metsien määrää, minkä vuoksi ohjelma perustettiin valtioneuvoston periaatepäätöksellä 3. kesäkuuta 1993.http://metatieto.ymparisto.fi:8080/geoportal/catalog/search/resource/details.page?uuid=%7BC305FA65-F319-4FA0-AAB8-F92AE32B6EE2%7D 2010-luvun alussa vanhojen metsien suojeluohjelmaan kuului kaikkiaan noin 320 000 hehtaaria. Ohjelmaan kuuluvien kohteiden pinta-alasta on perustettu suojelualueiksi tai valtion omistuksessa 99 prosenttia. Kohteet sijaitsevat pääosin Pohjois- ja Itä-Suomessa. Valtioneuvosto on tehnyt kolme periaatepäätöstä vanhojen metsien suojelusta. Oulu–Kuusamo–Kajaani-linjan eteläpuolisia valtion maiden vanhoja metsiä päätettiin suojella noin 23 000 hehtaaria vuonna 1993. Tätä ohjelmaa täydennettiin vielä noin 3 900 hehtaarilla 1995. Valtioneuvosto päätti suojella Pohjois-Suomen valtion mailla 293 600 hehtaaria 1996. Lisäksi yksityismaiden vanhoja metsiä päätettiin suojella noin 8 500 hehtaaria. Kuusamon yhteismetsän alueella olevia vanhoja metsiä päätettiin hankkia suojeluun noin 14 000 hehtaaria. Yksityisten omistamien maiden suojelu on jo lähes kokonaan toteutettu. Natura 2000 –verkostossa on noin 30 000 hehtaaria sellaisia Etelä-Suomen metsiä, jotka eivät kuulu mihinkään suojeluohjelmaan, mutta joista osa on varsinaisia vanhoja metsiä. Vanhoja metsiä suojellaan lisäksi Metso-ohjelmalla. ohjelma lyhenne päätös Etelä-Suomen vanhojen metsien suojeluohjelma valtion mailla AMO 1993-06-03, valtioneuvoston periaatepäätös Etelä-Suomen vanhojen metsien suojeluohjelman täydennys valtion mailla AMO 1995-12-07, valtioneuvoston periaatepäätös Etelä-Suomen vanhojen metsien suojeluohjelman täydennys yksityisten mailla AMO 1996-06-07, valtioneuvoston periaatepäätös Pohjois- Suomen vanhojen metsien suojeluohjelma valtion mailla AMO 1996-06-07, valtioneuvoston periaatepäätös == Lähteet == Luokka:Suomen luonnonsuojeluohjelmat Luokka:Suomen metsät
Paappala

Paappala on kylä Liedon Yliskulmalla. Savijoen varrella oleva Paappala oli 1500-luvulla yksinäistalo, joka jaettiin kahdeksi taloksi 1700-luvulla. Paappalassa on risteys, josta pääsee Vanhalle Hämeentielle. Paappalaan on suunnitteilla tuulipuisto.Lieto kaavailee tuulipuistoa == Lähteet == Luokka:Liedon kylät
Arvonmääritys

Arvonmääritys on yrityskauppaan olennaisena liittyvä käsite. Sillä tarkoitetaan yrityksen kauppahinnan määrittelyä ja arviointia. Määrittely voi tapahtua eri näkökulmista, esimerkiksi myyjän, ostajan, verotuksen tai rahoittajan. Perinteiset arvonmääritystermit ovat substanssi- ja tuottoarvo. Substanssiarvolla tarkoitetaan yrityksen taseessa näkyvien varojen ja velkojen välistä erotusta. Tuottoarvon määrittämisen perustana ovat yritykseen kohdistuvat tuotto-odotukset. Lähteenä käytetään tällöin yrityksen tilinpäätösaineistoa. Huolellisesti valmisteltujen yrityskauppojen perusteiksi pelkästään tämankaltaiset arviot ovat yleensä riittämättömiä. Arvonmääritys voi olla esimerkiksi suhteellista tai absoluuttista, subjektiivista tai objektiivista. Suhteellisessa arvioinnissa arvioinnin, so. kaupan kohteen arvoa verrataan samalla hetkellä muihin vastaviin kohteisiin, absoluuttisessa kutakin kohdetta arvioidaan eriseen. Subjektiivinen arviointi on kysymyksessä silloin, kun arvoa tarkastellaan yksityistalouden kannalta ja objektiivinen silloin, kun arvoa tarkastellaan yleiseltä kannalta. Objektiivisessa arvioinnissa subjekteja on useita ja arviokohdetta arvioidaan verraten sitä subjektijoukon keskiarvoon. Arvonmäärityksen vakiintunut lähtökohta on yrityksen taloudellista historiaa tarkasteleva lähestymistapa. Yrityksen ympäristötekijät ja immateriaalinen substanssi ovat olennainen osa arviointia. ==Katso myös== *Arvo (talous) ==Lähteet== Larnemaa Ari: Ravintolakaupan sidosryhmät. Diplomityö. Haaga Instituutti 1997 Leppiniemi Jarmo: Rahoitus. WSOY 1993 Kallunki Juha-Pekka, Niemelä Jaakko: Yrityksen uusi arvonmääritys. Talentum 2007 Lehtinen Jarmo R.: Asiakkuusstrateginen hallitus. Gummerus 2009 Luokka:Taloustiede
Going concern

Going concern eli toiminnan jatkuvuus on kirjanpitoon ja yritystoimintaan liittyvä termi, joka tarkoittaa, että kirjanpitovelvollisen oletetaan jatkavan toimintaansa toistaiseksi. Jatkuvuuden perusoletuksena on, että yritys ei ole aikeissa lopettaa toimintaansa eikä myöskään olennaisesti supistaa sitä. Going concern -oletus kuuluu yleisiin tilinpäätösperiaatteisiin. == Lähteet == Luokka:Kirjanpito
Don Cutts

Donald Edward CuttsLegends of Hockey (s. 24. helmikuuta 1956 Edmonton, Alberta, Kanada) on kanadalainen entinen jääkiekkomaalivahti. ==Ura== Cutts pelasi vuodet 1970–1974 yliopistosarjaa RPI:n (Rensselaer Polytechnic Institute) joukkueessa. New York Islanders varasi hänet 97. pelaajana NHL:n varaustilaisuudessa 1973. Samana vuonna Cuttsin varasi myös WHA-joukkue Houston Aeros numerolla 48. Hänet valittiin RPI:ssä ECAC:n vuoden tulokkaaksi vuonna 1972 sekä toiseen tähdistökentälliseen vuosina 1972 ja 1973. Yliopistovuosiensa jälkeen Cutts pelasi lähinnä CHL:ää ja IHL:ää joukkueinaan Fort Worth Texans, Muskegon Mohawks, Kalamazoo Kings, Fort Wayne Komets, Houston Apollos ja Oklahoma City Stars. Pelatessaan Muskegon Mohawksissa kaudella 1975–1976 hänet valittiin IHL:n ensimmäiseen tähdistökentälliseen ja palkittiin kauden vähiten maaleja päästäneenä maalivahtina James Norris Memorial Trophylla. Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM- liigakauden päätyttyä hän palasi CHL:ään Oklahoma City Starsin joukkueeseen. Cutts lopetti uransa IHL-joukkue Muskegon Mohawksissa keväällä 1982. ==Lähteet== * * * * ===Viitteet=== Luokka:Kanadalaiset jääkiekkomaalivahdit Luokka:New York Islandersin varaamat pelaajat Luokka:Vuonna 1956 syntyneet Luokka:Elävät henkilöt